Օբի

thumb|alt=|Կիմոնո հագած կնոջ մեջքը՝ կապված օբիով
**Օբի** (, «գոտի»)՝ ճապոնական գոտիների մի քանի տարբեր տեսակներ, որոնք կրում են թե՛ տղամարդիկ, թե՛ կանայք կիմոնոների և կեյկոգիների վրայից։

## Տղամարդկանց և կանանց օբի
մինի|ձախից|120px|Օբի կապելու տարբերակներ

Տղամարդկանց օբին, այդ թվում՝ մարտարվեստի օբին, համեմատաբար պարզ և նեղ է, ոչ ավելի, քան 10 սանտիմետր լայնությամբ, և կապվում է պարզ հանգույցով։

Կանանց օբին հասնում է մինչև 30 սանտիմետր լայնության և 4 մետր երկարության, կապվում է բարդ, մեծ դեկորատիվ ժապավենով հետևի մասում և սովորաբար ավելի թանկ է, քան կիմոնոն ինքնին։ Կան էթիկետի բարդ կանոններ այն մասին, թե որ օբին կարելի է կրել որ իրավիճակներում և ինչպես պետք է այն կապել։ Որոշ բարդ ոճերով կապելու համար կարող է պահանջվել մինչև կես ժամ։

## Օբիների տեսակներ
Օբիները զարգացել են Ճապոնիայի պատմության ընթացքում։ Այսօր օգտագործվում են հետևյալ տեսակները՝
* Մարու-օբի՝ հնամենի, կոշտ դիպակե գոտի։ Հիմնականում կրում են պաշտոնական կիմոնոների հետ։
* Ֆուկուրո-օբի՝ արդիականացված մարու-ոբի, որի վրա եղած դիպակը գտնվում է միայն առջևի հատվածում։
* Նագոյա-օբի՝ կոնաձև ամբողջ երկարությամբ, բացառությամբ նախշավոր մասի։
* Հանհաբա-օբի՝ նեղ ժամանակակից գոտի։
* Հեկա-օբի՝ փափուկ և նեղ գոտի։


Պատկեր:Nagoya obi.JPG|Նագոյա-օբի
Պատկեր:Maru obi.JPG|Մարու-օբի
Պատկեր:Fukuro obi.JPG|Ֆուկուրո-օբի
Պատկեր:Chuya obi.JPG|Չույա-օբի
Պատկեր:Hanhaba obi.JPG|Հանհաբա-օբի
|


## Օբին մարտարվեստում
thumb|right|Մարտարվեստի օբիների գույները 9-րդ կյուից մինչև 1-ինը
Ճապոնական շատ մարտարվեստների համազգեստի մեջ ներառված է օբի։ Այս օբիները հաճախ պատրաստված են հաստ բամբակից և ունեն մոտ 5 սանտիմետր լայնություն։ Մարտարվեստի օբիները ամենից հաճախ կրվում են կոմա մուսուբի ոճով։ Մարզումների ժամանակ, երբ կրում են հակամա, օբին կապվում է այլ ձևերով։

Շատ մարտարվեստներում օբիի գույնը ցույց է տալիս կրողի հմտության մակարդակը։ Սովորաբար գույները սկսվում են սկսնակի սպիտակից և ավարտվում են առաջադեմ սևով կամ վարպետի կարմիրով և սպիտակով։ Երբ մարզական համազգեստը ներառում է հակամա, օբիի գույնը նշանակություն չունի։

## Գեյշաների և կուրտիզանուհիների օբիներ
thumb|Դերասանուհի, ով շքերթի ժամանակ հագնված է որպես օիրան՝ կրելով տարբերվող բարձրահարթակ կոշիկներ
Ճապոնիայում օբիի տեսակով հնարավոր է որոշել կրողի մասնագիտությունը ավանդական ճապոնական զվարճանքի ոլորտում։

Գեյշայի գոտին ամենալայնն է՝ 18-րդ դարում նորաձև էին մինչև մեկ մետր լայնությամբ օբիները, և կապելուց հետո հաճախ միայն կնոջ գլուխն էր երևում։ Կան տվյալներ, որ այս տեսակի օբին այնքան դժվար էր կապել, որ անհնար էր այն ինքնուրույն քանդել։ Կիոտոյի գեյշաների աշակերտ՝ մայկոների կողմից կրվող օբին շատ նման է գեյշաների օբիին, բացառությամբ այն բանի, որ դրա ծայրերը ազատորեն կախված են հետևից, այլ ոչ թե կապված են: Ճապոնացի մարմնավաճառները (յուջո) և կուրտիզանուհիները օբին կրում էին առջևից՝ հատուկ հանգույցով կապված: Սակայն կան նաև այլ կարծիքներ, համաձայն որոնց յուջոները միակ կանայք չէին, որոնք իրենց գոտիները կապում էին առջևից: «Տայկո» պարզ հանգույցով գոտին առջևից կապում  քին նաև ամուսնացած կանայք: Յուջոները համարվում էին «կին մեկ օրվա համար», ուստի նրանք նույնպես իրենց գոտիները կապում էին առջևից:

## Աքսեսուարներ օբիի համար
Նրբաքուղը, որով կապվում է օբին (օբի-ջիմե) ամրացվում է օբի-դոմե կոչվող զարդով։ Օբիի վրա ամրացվում է նեցկեն։ Կանացի օբին ամրացվում է օբի-մակուրա կոչվող բարձիկով՝ ամրության համար։ Բացի այդ, օբիի շերտերի միջև առջևի մասում տեղադրվում է օբի-իտա կոչվող փոքրիկ տախտակ՝ ծալքերից խուսափելու համար։ Օբին հագնելիս իրանը ձգելու համար օգտագործվում են լրացուցիչ կոշի-հիմո կապիչներ։

Պատկեր:Obimakura.JPG|Օբի-մակուրա
Պատկեր:Obijime flat.JPG|Օբի-ջիմե
Պատկեր:Obiita.JPG|Օբի-իտա
Պատկեր:Koshihimo.png|Կոշի-հիմո
Պատկեր:Obidome.jpg|Օբի-դոմե
|


## Ծանոթագրություններ

Կատեգորիա:Ճապոնական ազգայնականություն
Կատեգորիա:Մարտական արվեստներ
Կատեգորիա:Տարազ ըստ ազգի